[{"text_idx": "#000000", "text": "Reformierakonna naisteu\u0308henduse juhiks sai Vilja Toomast"}, {"text_idx": "#000002", "text": "\u201cMul on ro\u0303o\u0303m olla eestvedajaks nendele vahvatele ja tugevatele naistele, kes on kokku saanud NaiRes. Eesti u\u0308hiskonna ta\u0308nane moraalsuse ja aususe la\u0308vi on muutunud nii madalaks, et raske on naise, abikaasa ja emana vaiki olla,\u201d u\u0308tles Vilja Toomast ning lisas, et naised vo\u0303iksid omavahel kokku hoida ning enneko\u0303ike toetada u\u0308ksteise valikuid ja pu\u0308u\u0308dlusi. Samuti on oluline ka naiste ha\u0308a\u0308l kuuldavaks teha kogu u\u0308hiskonnas."}, {"text_idx": "#000005", "text": "Naisteu\u0308hendus NaiRe asutati 25 aastat tagasi, 30 aprillil 1995 Pa\u0308rnus. Selle eestvo\u0303tja oli Valve Kirsipuu koos oma aatekaaslastega. NaiResse kuulub hetkel 501 liiget. Viimasel neljal aastal oli NaiRe esinaine Riigikogu liige ja rahandusekspert Maris Lauri, kes uude juhatusse enam ei kandideerinud."}, {"text_idx": "#000006", "text": "\u201cNaiRes on va\u0308ga hakkajad ja erksa tunnetusega naised, kes tahavad teada, arutada ja kaasa lu\u0308u\u0308a u\u0308hiskonnas toimuvas. Selliste kaaslastega on alati ro\u0303o\u0303m koos toimetada. Mul on va\u0308ga hea meel, et NaiRe juhatuses on esindatud va\u0308ga erinevad piirkonnad,\u201d so\u0303nas Maris Lauri."}, {"text_idx": "#000007", "text": "\u201cViimasel ajal on valjuha\u0308a\u0308lseks muutunud see va\u0308hemus, kes no\u0303uab, et enam kui pool u\u0308hiskonnast kasvataksid kodus lapsi ja oleksid vait, kui \u201eissid\u201c asju otsustavad. See ei ole kunagi olnud Eesti naise viis ja ma usun, et naised ei lase sellisel asjal kunagi ka juhtuda, kuid selleks on vaja, et naised to\u0303esti ra\u0308a\u0308giksid ja toimetaksid aktiivselt ka avalikkuses,\u201d u\u0308tles ta kokkuvo\u0303tteks."}]